03/12/2009 | Administración LocalMunicipal
As Somozas
Aprobación definitiva da Ordenanza reguladora do servizo de axuda no fogar

ANUNCIO O Pleno do Concello das Somozas, en sesión plenaria celebrada o 3 de xullo de 2009, acordou aprobar inicialmente a modificación da Ordenanza municipal reguladora do servizo de axuda no fogar. Transcurrido o plazo de exposición ó público sen que se presentara reclamación algunha, queda automáticamente elevado a definitivo o acordo provisional e procédese á publicación do texto íntegro de conformidade co disposto no artigo 17.4 do texto refundido da Lei reguladora das facendas locais. TEXTO DA ORDENANZA QUE SE MODIFICA: ORDENANZA MUNICIPAL REGULADORA DO SERVIZO DE AXUDA NO FOGAR 1.–MARCO XURÍDICO. A prestación do servizo de axuda no fogar no Concello das Somozas realizarase de conformidade ao disposto en: – A Lei 7/1985, do 2 de abril, reguladora das Bases do réxime local. – A Lei 5/1997, do 22 de xullo, de administración local de Galicia. – A Lei 13/2008, do 3 de decembro de Servizos Sociais de Galicia. – A Orde do 22 de xaneiro de 2009, da Vicepresidencia da Igualdade e do Benestar, pola que se regula o servizo de axuda no fogar. – A Lei 39/2006, do 14 de decembro, de promoción da autonomía persoal e atención ás persoas en situación de dependencia. – O Real decreto 727/2007, do 8 de xuño, sobre criterios para determinar as intensidades de protección dos servizos e a contía das prestacións económicas da Lei 39/2006. – A Orde do 17 de decembro de 2007, da Vicepresidencia da Igualdade e do Benestar, pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de compatibilidades das prestacións e xestión das prestacións económicas no Sistema para a Autonomía e Atención á Dependencia na Comunidade Autónoma de Galicia.2.–OBXECTO DE DEFINICIÓN.2.1.–O obxecto do presente regulamento e a adaptación do servizo municipal de axuda no fogar do Concello das Somozas, aos cambios introducidos pola aplicación da Lei 39/2006 de promoción da autonomía persoal e atencións ás persoas en situación de dependencia; así como garantir unha calidade e intensidade homoxéneas para todos os seus beneficiarios. O servizo de axuda no fogar ten a consideración de prestación básica dos servizos sociais comunitarios inserta no sistema integrado de servizos sociais, con planificación, coordinación e control público, que a través de persoal cualificado e supervisado, presta un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestructuración familiar, facilitando a permanencia no seu propio entorno de convivencia, favorecendo a súa calidade de vida e evitando ou atrasando a súa posible institucionalización. O servizo de axuda no fogar debe aunar esforzos dos propios usuarios, das súas familias, veciños, dos servizos públicos e dos servizos privados que poideran existir. Non se deberá reemplazar á familia na súa responsabilidade senón que, pola contra, se lle estimulará na atención ao usuario.2.2.–O Concello prestará o servizo dacordo cós seguintes principios xerais de actuación: – Responsabilidade pública. – Igualdade e universalidade. – Globalidade e integración. – Subsidiaridade, propiciando a asunción das responsabilidades familiares existentes no seu caso.3.–DESTINATARIOS. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. Terán carácter prioritario as persoas que teñan un dereito recoñecido de atención dentro do sistema de autonomía e atención á dependencia, e así apareza reflexado no seu Programa Individual de Atención (PIA). Sen prexuízo dos criterios de carácter xeral establecidos na orde, a presente ordenanza municipal reguladora do servizo establecerá os sistemas de acceso por libre concurrencia ao servizo de axuda no fogar, en tanto que prestación básica do sistema de servizos sociais, para situacións diferentes á contempladas no apartado anterior. Con carácter específico poderán ser beneficiarios do SAF: – Persoas ou familias que presenten disfuncións que poidan ser susceptibles de mellora cunha axeitada atención domiciliaria. – As persoas maiores, con certo nivel de dependencia, que non teñan a ningúen que os atenda suficientemente e que, con esta axuda poidan continuar vivindo no seu fogar. – As persoas con discapacidades, minusvalías ou enfermidades físicas ou mentais, que lles impidan valerse por si mesmas e precisen de axuda. – Os grupos familiares con excesivas cargas, conflictos relacionais, situacións sociais inestables ou calquera outra problemática. – Colectivos específicos que presenten situacións de risco e exclusión social. Non poderán ser usuarios deste servizo as persoas que poidan beneficiarse dun servizo similar por parte doutra entidade e as que presenten un estado de deterioro físico ou psicolóxico tal, que provoque unha valoración técnica de asistencia en centro residencial ou equipamento especializado, máis acorde coas súas necesidades de atención específica. Especial mención requiren aquelas persoas que xa veñen sendo usuarias deste servizo, e que se lles manterá tanto a intensidade de atención como todos os seus deberes e dereitos, na medida en que a programación técnica do servizo o permita; e non existisen cambios nas circunstancias persoais, familiares, etc. que desen lugar á extinción do dereito.4. ATENCIÓNS QUE SE PRESTAN. As atencións que se prestan terán un carácter complementario e non substitutorio das capacidades do usuario, de xeito que se iría incapacitando, causándolles dependencia en lugar de autonomía. Na mesma línea, non se deberá reemplazar á familia na súa responsabilidade senón que, pola contra, se lle estimulará na atención ao usuario fomentando as súas habilidades. Poderán prestarse os seguintes tipos de atencións: a) Atención de carácter persoal na realización das actividades básicas da vida diarias, tales como: – Asistencia para levantarse e deitarse. – Axuda para o aseo persoal para garantir a hixiene corporal, así como para vestirse. – Control do réxime alimentario e axuda, se fose o caso na inxesta de alimentos e bebidas. – Apoio á mobilidade dentro do fogar. – Conversa e compañía. – Supervisión e administración de tratamentos médicos prescritos por persoal facultativo, en coordinación cos equipos de saúde, e do estado de saúde para a detección e comunicación de calquera cambio significativo. – Apoios para cambios posturais, mobilizacións, orientación temporo-espacial. – Apoio a persoas afectadas por problemas de incontinencia. b) Outras atencións de carácter persoal na realización doutras actividades da vida diaria tales como: – Acompañamento fora do fogar para acudir a consultas ou tratamentos. – Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: – Limpeza e mantemento da hixiene e salubridade da vivenda. – Apoio na adquisición de alimentos, medicamentos e outros produtos de primeira necesidade. – Elaboración de comidas, tendo en conta as necesidades dos usuarios. – Roupa: inclúe lavala, ordenala e outras análogas. – Coidados básicos da vivenda. d) Atencións de carácter técnico e complementario: Refírense á xestión ou actuacións que poidan ser necesarias, ben para a posta en funcionamento do servizo, ben para que continúe en condicións idóneas, ou para permitir, co apoio de novas tecnoloxías, unha atención inmediata en situacións de crise ou emerxencia, tales como a teleasistencia e outras actuacións encamiñadas á adecuación funcional do fogar. Incluiríanse neste apartado calquera outro servizo complementario que, de contar o concello co financiamento necesario puidese desenvolver, sempre que teña como obxectivo final mellorar a calidade de vida dos usuarios. e) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como, a mellora da estructuración familiar. En todo caso, nunca poderán formar parte das actuacións desenvolvidas polo servizo: – A realización de actividades domésticas que non fosen incluídas no proxecto de intervención e no acordo do servizo. – Actuacións que, polo seu carácter sanitario, deban ser realizadas por persoal facultativo.5.–MODALIDADES DE ACCESO AO SERVIZO. O acceso ao servizo producirase a través dos servizos sociais de atención primaria, de acordo coas seguintes modalidades: 1.–O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte ao establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención (PIA), fixación das intensidades de protección dos servizos, réxime de incompatibilidades das prestacións e xestión das prestacións económicas.2.–Acceso a persoas non dependentes. Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o acceso ao servizo, previa prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos na normativa reguladora do programa e, se é o caso, na presente Ordenanza Municipal.3.–De igual xeito á expresada no apartado anterior procederase naquelas situacións nas que a problemática principal estea relacionada con aspectos convivenciais e socio-educativos.4.–Nos supostos recollidos nos apartados 2 e 3 deste artigo, o/a técnico/a dos servizos sociais de atención primaria, elaborará un informe técnico no que se valoren factores de carácter persoal e socio-familiar, o apoio social, a situación da vivenda e outros que dificulten obxectivamente a normalización social e a calidade de vida.6.–REQUISITOS DE ACCESO Á PRESTACIÓN. Para poder acceder á prestación do SAF, será necesario cumprir os seguintes requisitos: – Estar dentro dalgún dos grupos de persoas especificadas no artigo 3. – Estar empadroado e ter residencia efectiva no Concello das Somozas. – Aceptar o servizo coas súas características, obrigas e normativa. – Que non teñan familiares con obrigas legais de prestar alimento ou existindo estes; que se neguen a cumprir esta obriga, residan fora do término municipal, ou estean imposibilitados para facerse cargo das atencións do solicitante tanto a nivel persoal como económico. – Que non reciban nin teñan dereito a recibir esta axuda por parte doutra institución ou entidade. – Que non presenten un estado de deterioro físico ou psíquico tal que necesiten máis un internamento asistido e continuado que a axuda no fogar.7.–DETERMINACIÓN DA CAPACIDADE ECONÓMICA DAS PERSOAS USUARIAS DO SERVIZO.1. Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsable dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademáis, as persoas convivintes económicamente dependentes, de acordo co establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos de actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico do que sexa titular a persoa usuaria do servizo, con dedución das cargas e gravames que disminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e, os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma de ingresos de ambos os dous membros da parella.6. A capacidade económica resultante será a correspondente á renda da persoa usuaria, calculada de acordo có número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamentes dos citados perceptores.7. Para o cómputo da renda ou do patrimonio teranse en conta os datos correspondentes á última declaración fiscal disponible ou pensión coñecida.8.–ORGANIZACIÓN.8.1.–Persoal. Para a posta en marcha deste servizo será imprescindible a intervención do/a técnico/a directamente responsable do servizo de axuda no fogar (traballador/a social de atención primaria do Concello), e do/a responsable municipal de Servizos Sociais. O persoal directamente adscrito á prestación do SAF poderá estar integrado entre outros por: – Traballador/a social. – Auxiliares de axuda no fogar ou se é o caso da empresa que houbese que contratar. – Educador Familiar nos casos de problemas de desaxuste familiar ou conflicto psicosocial con menores. – Psicólogo/a; pedagogo/a, fisioterapeuta; logopeda; podólogo/a. 8.2.–Prestación do servizo. – O servizo de axuda no fogar prestarase ben directamente polo Concello das Somozas, ou por empresas subcontratadas para tal fin, sempre que cumpran os requisitos esixidos na normativa vixente. – O servizo estará coordinado sempre por persoal técnico cunha cualificación mínima de diplomatura universitaria na área dos servizos sociais. – O persoal que presta atención directa nos domicilios das persoas usuarias estará formado por auxiliares de axuda no fogar que, no caso de atender a persoas afectadas por déficits de autonomía, estarán en posesión da cualificación profesional específica para o exercicio das súas funcións, conforme ao establecido no Real Decreto 331/1997, de 7 de marzo, polo que se establece o certificado de profesionalidade da ocupación de auxiliar de axuda a domicilio, ou ben a establecida no real Decreto 295/2004, de 20 de febreiro, polo que se regula a cualificación profesional de atención sociosanitaria a persoas a domicilio; sen prexuizo da posibilidade de acreditación da competencia profesional adquirida ben mediante experiencia laboral ou mediante apredizaxes non formais, da maneira que regulamentariamente se estableza. – A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias o fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose necesario, o contido das prestacións expresado no proxecto de intervención e no acordo do servizo.8.3.–Normas de funcionamento do servizo. a) O/a traballador/a social garantirá unha supervisión e seguimento do servizo prestado coa periodicidade e obxectivos arriba expresados. b) Contempla tamén a coordinación e supervisión dos/as auxiliares de axuda no fogar, establecendo reunións de traballo nas que se revisará a evolución dos casos e as pautas seguidas polos/as traballadores/as. Estas reunións de carácter técnico terán en todo caso, a finalidade de mellorar progresivamente a calidade do servizo. c) A prestación do SAF queda condicionada á aceptación por parte do/a beneficiario/a, que se recollerá nun documento-compromiso, no que se especificarán as condicións do servizo, as obrigas e os motivos de extinción. d) No caso de que o servizo non conte con persoal suficiente para atender todas as demandas susceptibles de recibilo, elaborarase unha lista de espera por orde de puntuación. e) En caso de baixas ou vacacións das auxiliares de axuda no fogar, a súa substitución queda condicionada á dispoñibilidade do servizo, podéndose variar tanto o horario coma a intensidade e atencións prestadas, dependendo das necesidades de cada usuario. f) Como norma xeral neste servizo non se realizarán tarefas como: limpeza de portais e escaleiras das comunidades de veciños; labores de xardinería ou horta; traballos con animais domésticos; ou calquer outro que se entenda como non necesarios para o benestar dos usuarios. g) Cada usuario estará suxeito a unha tarifa que deberá aboar mensualmente, mediante autorización bancaria. Esta tarifa calcularase en función dos ingresos económicos totais da unidade de convivencia.8.4.–Intensidade na prestación do servizo. a) A intensidade do servizo determinarase, con carácter xeral, en horas mensuais de atención. b) A intensidade do servizo de axuda no fogar para as persoas atendidas no marco do sistema de autonomia persoal e atención á dependencia, estará predeterminada no seu programa individualizado de atención. A súa aplicación horaria será flexible e conforme có plan de coidados, de maneira que se garanta a cobertura das necesidades de atención para a realización das actividades da vida diaria, ademáis dos días laborais, os fins de semana e festivos. c) Nos restantes casos a intensidade do servizo virá determinada na prescrición efectuada polos correspondentes servizos sociais de atención primaria. Con carácter xeral, terán unha intensidade máxima de 40 horas mensuais, prestadas de luns a venres. d) O tratamento da información contida nos expedientes realizarase de acordo coa normativa vixente en materia de protección de datos de carácter persoal.9.–DEREITOS E DEBERES.9.1.–Deberes das persoas usuarias. As persoas usuarias, ademáis dos deberes que con carácter xeral se contemplan no artigo 7.º da Orde do 22 de Xaneiro de 2009 da Vicepresidencia da Igualdade e do Benestar, pola que se regula o servizo de axuda no fogar; terán os seguintes deberes: a) Cumprir coas condicións do servizo, facilitando a execución das tarefas ao persoal ao cargo, poñendo á súa disposición todos os medios e materiais necesarios. b) Colaborar naquelas tarefas que as súas capacidades llo permitan e nos termos acordados en cada caso. c) Respectar a dignidade tanto persoal como profesional das persoas que presten ou colaboren no servizo; así como os límites das súas obrigas laborais. d) Informar dos cambios de calquera circunstancia persoal, familiar ou económica que puidese dar lugar á modificación, suspensión ou extinción na prestación do servizo. e) Participar no pagamento do servizo nos termos que se establecen na norma reguladora. f) Comunicar con, polo menos, dez días de antelación calquera ausencia temporal do domicilio que puidese impedir a prestación do servizo. Esta comunicación será sempre ao técnico/a responsable do servizo. O incumprimento de algúns destes deberes por parte dos usuarios/as poderá implicar a extinción da prestación.9.2.–Dereitos dos/as usuarios/as do servizo. As persoas usuarias do servizo, ademáis dos dereitos que con carácter xeral se establecen no artigo 6.º da Orde do 22 de xaneiro de 2009 da Vicepresidencia da Igualdade e do Benestar, pola que se regula o servizo de axuda no fogar; terán os seguintes dereitos: a) A seren tratadas co respecto debido á súa dignidade. b) A recibiren unha atención adaptada ás súas necesidades, coa calidade e duración prescritas en cada caso; agás en casos de urxencias sobrevidas. c) A coñeceren a organización dos seus datos de acordo có disposto na Lei Orgánica 15/1999, do 13 de decembro, de protección de datos de carácter persoal. d) A recibiren información precisa e clara sobre as posibles modificacións sobrevidas durante a prestación efectiva do servizo. e) A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.9.3.–Deberes do persoal do servizo. a) O trato será sempre de respecto, evitando que a confianza có/a usuario/a e coa súa familia interfira no traballo. b) Respectar a intimidade do/a usuario/a e gardar a debida confidencialidade. c) O/a auxiliar non debe facer partícipe ao/á usuario/a e á súa familia dos seus propios problemas, separando todo o posible a súa vida privada do seu traballo. d) Respetarase integramente o horario e as tarefas establecidas e non se poderán realizar cambios sen a previa autorización por parte do/a responsable do servizo. e) O/a auxiliar de axuda no fogar non lles debe facer traballos a outros membros da familia distintos dos/as beneficiarios/as, aínda que convivan na mesma casa. Se se tratase de persoas maiores ou dependentes, será estudiado o caso dende o departamento de servizos sociais. f) No caso de ausencia do traballador/a, deberá ser comunicado ao xefe de persoal, ao/á usuario/a e ao/á responsable do servizo coa debida antelación, sempre que fose posible. g) Non poderán recibir en custodia cartos, xoias nin outros obxectos de valor. h) Non está permitido ningún tipo de prestación ou bonificación por parte dos usuarios (cartos, regalos, etc. i) En ningún caso poderán acudir aos domicilios acompañados/as de persoas alleas ao propio servizo. j) Non poderán gardar chaves de ningún domicilio, excepto en casos puntuais de urxencia ou gravidade, e en todo caso, có consentimento do/a usuario/a e có coñecemento do/a técnico/a responsable.10. PROCEDEMENTO PARA A TRAMITACIÓN DO SERVIZO.10.1.–Solicitudes e documentación. a) O SAF será prestado polo Concello das Somozas, ben de oficio ou a instancia de parte: – De oficio: o Concello iniciará de oficio o expediente da prestación do servizo nos casos de carácter urxente, de grave perigo para a vida do/a usuario/a, altas hospitalarias ou ausencias temporais de persoas con familiares ao seu cargo, ou similares nas que se demostre a necesidade urxente do servizo, e sempre en función da dispoñibilidade do mesmo. – A instancia de parte. As solicitudes da prestación do servizo deberán formularse no modelo oficial deste regulamento e ao que se adxuntará a seguinte documentación: – DNI ou NIE do/a solicitante e dos outros membros da unidade de convivencia. – Fotocopia da tarxeta sanitaria do/a beneficiario/a. – Documentación acreditativa de ingresos (nóminas, certificacións de pensións ou prestacións, etc., ou no seu defecto certificacións correspondentes de non percibir prestacións; de todos os membros da unidade de convivencia. – Fotocopia da declaración da renda ou certificado negativo de Facenda (certificado de imputación de rendas), de todos os membros da unidade familiar. – Recibo de aluguer ou amortización da vivenda. – Informe médico do/a solicitante que acredite a carencia de autonomía persoal e o tratamento que é necesario controlar. – Certificado de recoñecemento de minusvalidez e/ou resolución do grao de dependencia. – Declaración xurada de non ter dereito a axuda no fogar por outra entidade ou organismo. – Calquera outro que se considere necesario para a avaliación da solicitude e que teña relación cós aspectos que hai que valorar. b) No caso de iniciarse de oficio o expediente, a Alcaldía ou concelleiro en quen delegue, resolverá o mesmo, con carácter urxente, previa a emisión polo/a traballador/a Social do informe técnico pertinente.10.2.–Proceso administrativo da solicitude, concesión, implantación e finalización do SAF. Unha vez cuberta a solicitude, presentarase nas oficinas de Rexistro de documentos do Concello das Somozas. E unha vez rexistrada, darase traslado aos Servizos Sociais de Atención Primaria do Concello. Se se observaran defectos formais na solicitude, como non reunir os requisitos anteriormente mencionados, ou non presentar toda a documentación, o concello estará obrigado a requirir do/a interesado que, no prazo de 10 días, enmende a falla ou presente os documentos preceptivos. Indicarase no devandito REQUIRIMENTO que, se así non o fixese, entenderase que desiste da súa petición e arquivarase sen máis a súa solicitude. Non se requerirá aquela documentación que xa obre no Departamento de Servizos Sociais; ou ben, que se poida comprobar nas distintas bases de datos do Concello (Padrón Municipal de habitantes, padrón de vehículos, etc.). O/a traballador/a social contactará có/a interesado/a para obter máis información que sexa necesaria para a realización do correspondente INFORME TÉCNICO, que incluirá valoracións cualitativas (a través de entrevistas, visitas domiciliarias, etc.) e cuantivas (coa aplicación do baremo). Este informe baremo incorporarase ao expediente administrativo e servirá para fundamentar, nun ou noutro sentido, a resolución que se adopte máis do cumprimento dos requisitos e, de acordo coa consignación orzamentaria anual, informarase da conveniencia de ALTA no servizo ou da incorporación á LISTA DE ESPERA, ocupando o posto correlativo que lle corresponda en función da puntuación obtida e da data de entrada. O lugar que se ocupe nesta lista de espera poderá variar, no caso de que entren a formar parte del outros casos con máis puntuación pola súa gravidade ou complexidade técnica. O expediente será remitido á Alcaldía ou concelleiro en quen delegue, quen adoptará a resolución pertinente. Ao/á interesado/a notificaráselle a resolución adoptada que, incluirá a intensidade do servizo e a súa achega económica. Nesta resolución/notificación mencionarase o RECURSO PREVIO DE REPOSICIÓN, que poderá interpoñer o interesado perante o concello, no prazo máximo dun mes e o RECURSO CONTENCIOSo-ADMINISTRATIVO ante a sala correspondente do Tribunal Superior de Xustiza de Galiza, no prazo de dous meses que se contarán dende o día seguinte ao da notificación da resolución. Enviarase copia da resolución aos Servizos Sociais que, para proceder á ALTA, elaborará un plan de traballo. O prazo de presentación de solicitudes estará aberto todo o ano. Nos casos de extrema urxencia debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de xeito inmediato, a proposta dos servizos sociais de atención primaria, e sen prexuizo da posterior instrucción do correspondente expediente.10.3.–Contrato. Antes de proceder á ALTA no SAF será imprescindible a firma do contrato de prestación do servizo segundo modelo normalizado. No contrato irán as seguintes especificacións, recollidas no plan de traballo que se adxuntará a este: – Tarefas que hai que realizar. – Horarios e días do servizo. – Traballador/a social responsable do proxecto de intervención. – Auxiliar de axuda no fogar que prestará o servizo. – E a gratuidade ou aportación económica do/a beneficiario/a, se procede. Esta aportación estará suxeita a cambios, se se producisen variacións nas circunstancias económicas da unidade familiar. O contrato irá asinado polo/a traballador/a social, polo usuario (titor ou gardador de feito), e co visto e prace do Sr. alcalde-presidente.10.4.–Modificacións de horario e/ou tarefas. En canto ás modificacións con respecto ao establecido no contrato, do número de horas, tarefas ou modificacións xerais do plan de traballo que se vaian producindo no desenvolvemento do servizo, a proposta de modificación realizarase tras un estudio e análise da situación por parte do/a traballador/a social. O usuario deberá ser informado destas modificacións de forma argumentada.10.5.–Suspensión provisional. Considérase suspensión provisional, con reserva de praza, aquelas interrupcións do SAF que estean dentro dos seguintes supostos: a) Por ausencia do beneficiario do seu domicilio por vacacións, viaxes, participación en programas de termalismo social por un tiempo inferior a tres meses. b) Por ingreso hospitalario mentres dure este, sempre que a situación de alta hospitalaria sexa compatible coas características do usuario do SAF. Se o ingreso hospitalario se prolongase máis de tres meses, revisarase a reserva da praza e valorarase novamente a continuidade do SAF ou a extinción, atendendo se fose posible a informes médicos do centro hospitalario. c) Por contar temporalmente con apoio familiar que lle poidan prestar as atencións que necesite (vacacións ou traslado de domicilio de parentes, etc. Se esta situación dura máis de tres meses, tamén se revisará a reserva de praza, e polo tanto, a continuidade ou extinción do servizo. d) Por necesidades do servizo, se fose necesario ampliar o número de usuarios e se considerasen prioritarios outros casos en función da situación persoal, sanitaria e económica dos beneficiarios. Nos apartados a) b) e c), deberá o usuario comunicalo á entidade prestadora do servizo, polo menos, cunha semana de antelación (agás nos casos de ingreso hospitalario urxente). No caso de que o beneficiario teña dereito á reserva de praza, non se manterá necesariamente o horario inicial nin a auxiliar que efectuaba as atencións, quedando a expensas das indicacións técnicas e da dispoñibilidade do servizo. O servizo poderase suspender, coa excepción das prazas vinculadas a un dereito exercido dentro do sistema de autonomía e atención á dependencia, suposto no que se estará ao disposto na normativa reguladora.10.6.–Extinción e finalización do SAF. A prestación do servizo de axuda no fogar que lle fose recoñecido a un usuario extinguirase, en termos xerais: – Por falecemento ou renuncia expresa do beneficiario/a. – Por ingreso con carácter definitivo en centro residencial. – Por traslado definitivo da súa residencia a outro concello. – Por incuprimento dos requisitos establecidos para a prestación do servizo, tales como trato inadecuado do/a usuario/a á auxiliar, falta de colaboración do usuario no desenvolvemento do servizo, que impoñan tarefas á auxiliar que non lle corresponden ou similares. – Pola desaparición das circunstancias que motivaron a prestación do servizo. – Se a familia utiliza o servizo para fins diferentes aos propios da axuda no fogar. – Por ocultación ou falsidade nos datos de calqueira índole, por parte do usuario ou dos familiares. – Se o beneficiario se ausenta do domicilio sen causa xustificada por un período superior a tres meses, salvo no caso de ingresos hospitalarios, no que se terán en conta os criterios dos facultativos que realicen o seguimento do seu caso. – Se alguén asume totalmente a atención do beneficiario. – Por non poder facer efectiva a contribución establecida no contrato de dúas mensualidades no período anual. – Se o Concello por falta de medios, subvencións, etc. se vise obrigado a suspender o servizo.10.7.–Concesión provisional. Poderase conceder provisionalmente o servizo nos seguintes supostos, e sempre que existan vacantes: a) Con carácter preferente aos beneficiarios en situacións excepcionais graves, determinándose claramente a súa duración. b) Os beneficiarios que se atopen en lista de espera, logo da aceptación desta provisionalidade.11.–FINANCIAMENTO.1. O servizo de axuda no fogar financiarase coas aportacións do Concello das Somozas, subvencións da Comunidade autónoma de Galicia e da Deputación da Coruña, e coas achegas dos usuarios/as, suxeitos/as segundo as tarifas, que aboen para a sustentación do servizo.2. No caso de que a capacidade económica da persoa usuaria sexa igual ou inferior ao Indicador Público de Rendas de Efectos Múltiples (IPREM), quedará exento da obriga de participar no custe do servizo.3. En ningún caso a contribución económica da persoa usuaria poderá ser superior ao 90% do custo efectivo que o servizo prestado, teña para a entidade local titular do mesmo.4. Para o resto dos supostos este Concello establece a seguinte táboa de copagamento do servizo: Prezo hora: 12,00 € (ano 2009). O prezo fixado actualizarase anualmente mediante a aplicación do IPC aprobado polo INE. Excepcionalmente, no caso de ter dificultades na dispoñibilidade de horas de atención ou de persoal, aqueles usuarios cunha renda media superior ao 500% do IPREM, poderán ser derivados a empresas privadas que presten este mesmo servizo. DISPOSICIÓN DERROGATORIA. O presente regulamento derroga a ordenanza reguladora do servizo de axuda no fogar, aprobada por acordo plenario do 30 de outubro de 1996, e publicada no BOP n.º 294, do 23 de decembro de 1996. DISPOSICIÓN FINAL. A presente ordenanza, unha vez aprobada definitivamente será publicada na forma legal establecida, e entrará en vigor conforme ao previsto no artigo 70.2 e concordantes, da Lei 7/1985. As Somozas, 25 de novembro de 2009. O alcalde Asdo.: Manuel Candocia Ramos